
ŠAKIŲ RAJONO SAVIVALDYBĖS  TARYBA

SPRENDIMAS

DĖL KUDIRKOS NAUMIESČIO VINCO KUDIRKOS GIMNAZIJOS VIDAUS STRUKTŪROS PERTVARKOS 
2012 m. vasario 29 d. Nr. T-80
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 2 d. 21 p., Švietimo įstatymo (Žin., 1991, Nr. 23-593; 2011, Nr. 38-1804)  44 str. 1 d., 2012 m. vasario 15 d. rajono savivaldybės tarybos sprendimu Nr. T-50 patvirtintu rajono savivaldybės švietimo įstaigų tinklo pertvarkos 2012-2015 metų bendruoju planu bei atsižvelgdama į Kudirkos Naumiesčio Vinco Kudirkos gimnazijos direktoriaus  2012 m. vasario 8  d. prašymą Nr.VS-94, nusprendžia:
 
1. Pertvarkyti Kudirkos Naumiesčio Vinco Kudirkos gimnazijos vidaus struktūrą, pasibaigus 2011/2012 mokslo metų ugdymo procesui ir nuo 2012 m. rugsėjo 1 d., nevykdyti Panovių pagrindinio ugdymo skyriuje pagrindinio ugdymo programos. 


2. Pakeisti Kudirkos Naumiesčio Vinco Kudirkos gimnazijos Panovių pagrindinio ugdymo skyriaus pavadinimą į Kudirkos Naumiesčio Vinco Kudirkos gimnazijos Panovių pradinio ugdymo skyrių.


3. Įpareigoti Kudirkos Naumiesčio Vinco Kudirkos gimnazijos direktorių:

3.1. įspėti atleidžiamus darbuotojus ir su jais atsiskaityti įstatymų nustatyta tvarka;

3.2. parengti naują gimnazijos nuostatų redakciją ir iki 2012 m. rugsėjo 1 d. pateikti tvirtinti rajono savivaldybės tarybai.

